recursal/SuperWikiNEXT-32B huggingface dataset:
Iuventutis Hitlerianae vexillum cum svastica
**Iuventus Hitleriana** (Germanice: *Hitler-Jugend*), sodalitas omnium puerorum Germanicorum sanguinis qui aestimabatur puri a magistratibus Hitlerianis constituta erat.   

Quae anno 1926 condita initio *foedus iuventutis operariorum Germanicae* (Germanice:*Bund deutscher Arbeiterjugend*) nominata est.
Ad annum 1933 Iuventus Hitleriana ordo iuvenum cum partibus Hitleri facientium fuit. Lege autem anno 1936 lata in sodalitatem ex re publica constitutam conversa est, quae magis schola vel parentibus ipsis animos corporaque iuvenum ad bellum gerendum confirmaret.

Omnes paene iuvenes Germani Adolfo Hitlero duce urgebantur, ut participes Iuventutis Hiterlianae fierent. Primum aliae compages iuvenum exempli gratia ecclesiarum christianarum iam erant, sed tum omnes aliae iuvenum compages prohibitae sunt etiam quae a parte politica "dextra", ut ita dicam, erant. Etiam papa Benedictus XVI nonnullis annis sodalis Iuventutis Hitlerianae erat. Iuventus Hitleriana pars "totalitariae" rei publicae Hitlerianae sive "fascisticae" fuit.

De structura
------------

Pueri inter novem et quattuordecim annos nati in "grege Germanico iuvenum"
(Germanice: *deutsches Jungvolk*) complecti sunt et puellae in "foedere puellarum iuvenum" (Germanice: *Jungmädelbund*),
sed pueri inter quattuordecim et duodeviginti annos nati in "Iuventute 
Hitleriana" (Germanice: *Hitlerjugend/HJ*) et puellae in "foedere puellarum Germanicarum" (Germanice: *Bund deutscher Mädel/BDM*) complecti sunt.

De ductu
--------

1931-1940 Baldurus von Schirach, qui "dux iuventutis imperialis NSDAPae" (Germanice: *Reichsjugendführer der NSDAP*) et praeterea ab anno 1933 "dux iuventutis regni Germanici" (Germanice: *Jugendführer des Deutschen Reiches*) fuit, Iuventuti Hitlerianae praestitit.
Inter annum 1940 et 1945 Arthurus Axmann dux Iuventutis Hitlerianae fuit.

De numero membrorum
-------------------

Anno 1932: 100 000 sodales   
aestate anni 1933: plures quam 3 500 000 sodales  
1938: circa 8 700 000 sodales  
 in Iuventute Hitleriana erant. 

Nexus interni
-------------



|  |  |
| --- | --- |
|  | **Vicimedia Communia** plura habent quae ad **Iuventus Hitleriana** spectant. |

* Adolfus Hitler
* NSDAP
Wikidata Yrjö Väisälä
Res apud Vicidata repertae:Yrjö Väisälä: imagoYrjö Väisälä: imago
*Nativitas*: 6 Septembris 1891; Kontiolahti  
*Obitus*: 21 Iulii 1971; Rymättylä  
*Patria*: Finnia  

**Officium**

*Munus*: astronomus, esperantista, professor, physicus, meteorologist  
*Patronus*: Tuorla Observatory
**Familia**

*Proles*: Marja Väisälä  

**Memoria**

*Sepultura*: Turku Cemetery  

Ephemeris observationum Yrjö Väisälä
**Yrjö Väisälä** (natus Kontiolahti in Finnia 6 Septembris 1891; mortuus 21 Iulii 1971) fuit astronomus et physicus Finnicus. Astronomiae studebat in Universitate Helsingiensi, professor autem physicae Universitatis Turkuensis factus est anno 1924 et porro anno 1928 munus accepit professoris astronomiae in eadem universitate. Cometas duo et 128 asteroides primus repperit dum in observatorio Universitatis Turkuensis laborat. Et Esperantista fuit, quam ob rem asteroides 1421 Esperanto et 1462 Zamenhof nominavit.

Nomen Väisälä gerit crater lunaris Väisälä. Asteroides duo nomina ad eius honorem habent, scilicet 1573 Väisälä et 2804 Yrjö.

Nexus externi
-------------

Index commentationum ab Y. Väisälä scriptarum apud *SAO/NASA Astrophysics Data System*
Olla thunni.
Punctuli.
Caesus Idiazabal.
Gadus modo pil-pile.
**Gastronomia Vasconica** est summa morum alimentorum, ciborum, et historiae Vasconiae, iam in Vasconia Cispyrenaica, iam Transpyrenaica. Ob locum Vasconiae inter montes et mare, alimentis Vasconiae saepe insunt pisces, holera, et carnes.

Cibi et potiones
----------------

Holera praecipua in Vasconicis alimentis sunt holera quae in montibus coluntur. Fabae sunt clarae, tamen asparagi, cinarae, porra, et capsica. Capsica praeclara sunt Gernicae. Ex Americis nautae et conquisitatores patatas in Vasconiam tulerunt.

Carnes clarae sunt bovis et porci, sed saepe carnes in tomaculis et farciminibus cum condimentis complentur.

Inter pisces, praeclarus est gadus, saepe in salsamenta, sed etiam in cibis Vasconicis thunni et merluccii. Etiam gustosae sunt Angillulae iuvenes frixae in oleo cum allio.

Vasconia clara est ob pomacium vel siceram et domus sicerae (Vasconice: *sagardotegiak*), et ob caseos Idiazabal et Roncal. Etiam notum vinum est Txakoli. Sicera Vasconiae iam laudata est ab Aimerico Picaudo saeculo XII.

Alimenta salsa
--------------

* Gadus modo pil-pile (*Bakailaoa pil-pilean*)
* Olla thunni (*Marmitakoa*)
* Perna Baionensis (*Baionako xingarra*)
* Fabae modo vasconico (*Tolosako babarrunak*)
* Iuscellum porri (*Porrusalda*)

Alimenta dulcia
---------------

* Lac concretum (*Mamia*), saepe cum melle (*Mamia eztiarekin*)
* Biscoctum Vasconicum (*Biskotxa*)
* Ius nucium (*Intxaursaltsa*)
* Oryza cum lacte (*Arroz-esnea*)

Nexus interni
-------------

* Gastronomia Matritensis
* Gastronomia Hispanica
* Gastronomia Navarra

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Gastronomiam Vasconicam** spectant. |

Notae
-----

1. ↑  Aimerici Picaudi *Iter pro peregrinis ad Compostellam* VII, in codice Calixtino, A. Stones et J. Krochalis ediderunt apud "The Pilgrim's Guide: A Critical Edition" 1998
**Haec pagina nondum stipula est.** Oportet intra sex menses corrigatur. Etiam in minimis apud Vicipaediam paginis necesse est contineantur:  

**Titulus** in primo exordio typis crassioribus repetitus  

**Comprehensio** (200 vel plurium litterarum) quae rem apte describat  

**Nexus extra-Vicipaedianus** (sive et fons bibliographicus) qui et titulum et rem ipsam satis corroboret  

**Nexus interni** caerulei ex hac pagina et in hanc paginam ducentes; **categoriae** caeruleae (quibus absentibus formula {{Dubcat}} ponatur); **pagina annexa apud Wikidata** (aut formula {{Nexus absunt}})  

**Cetera hac encyclopaedia digna**, velut descriptio (explicationes, historica, exempla); imago necnon titulus suffixus; ceteri nexus externi siqui utiles sint; bibliographia.

→ Interpretationes vernaculae

**Luftschiffbau Zeppelin** Latine dicit societatem Zeppelinam construendis aeronavibus et fuit nomen Germanicum societatis qua Zeppelini aedificabantur. Haec societas condita est anno 1908 a comite Ferdinando de Zeppelin. Ex hoc nomine etiam nomina Zeppelinorum deducta sunt scilicet LZ 1 nomen primi Zeppelini, LZ 2 secundi et cetera. 

Nostra aetate adhuc est **Zeppelin GmbH**, quae societas est complexus fabricatorius quo machinae aedificationibus utiles fabricantur. *GmbH* est *Gemeinschaft mit beschränkter Haftung* quod Latine dicit societatem sponsionis circumscriptae.

Nexus interni
-------------

* LZ 7
-2 *Latinitas huius rei dubia est. Corrige si potes. Vide {{latinitas}}.*

Sonio Sidae
**Sonio Sidae** (소녀시대, 'aetas puellarum') est grex musicae popularis Reipublicae Coreanae anno 2007 conditus. Etiam appellatur **SoSi** (소시) et **SNSD**, abbreviatione nominis Coreani gregis. 

Grex tria alba musica Coreana completa, tria alba Coreana parva, unum album Iaponicum, multa singulariaque fecit. "Gee" ('Hui'), singularis anno 2009 divulgatus, est carmen quod diutissime in KBS Musica Argentaria mansit, carmine novem septimanis optimo chartae.

Grex in mercatum musicum Iaponicum anno 2010 iniit sub? Nayutawave Records, pars Universal Music, carminibus Coreanis 2009 "Gee" et "Genie" Iaponice refectis.

Kim Taeyon est gregis ductrix; aliae sodales sunt Jessica Ziong, Yi Sunkyu (Sunny), Stephania Hwang (Tiffany), Kim Hyoyon, Kwon Yuri, Tsoe Suyoung, Im Yuna, Seo Juhyon.

|  |  |
| --- | --- |
| Anggota | Taeyeon
Sunny
Tiffany
Hyoyeon
Yuri
Sooyoung
Yoona
Seohyun |
|  |
| Mantan anggota | Jessica |

Discographia
------------

* 2007: *다시 만난 세계* (Iterum veni in mundum)
* 2007: *소녀시대* (Aetas Puellarum)
* 2008: *Baby Baby* (Carissime Carissime)
* 2009: *Gee* (Hui)
* 2009: *소원을 말해봐* (Genie)
* 2010: *Oh!* (O!)
* 2010: *Run Devil Run* (Curre, Diabole, Curre)
* 2010: *Hoot*
* 2011: *The Boys* (Pueri)
* 2013: *I Got A Boy*
* 2014: *Mr.Mr.*

Nexus externus
--------------


|  |  |
| --- | --- |
|  | **Vicimedia Communia** plura habent quae ad **Sonio Sidae** spectant. |

* Situs interretialis dregis proprius.
Wikidata Zacharias Goldsmith
Res apud Vicidata repertae:Zacharias Goldsmith: imagoZacharias Goldsmith: imago
*Nativitas*: 20 Ianuarii 1975; Westmonasterium  
*Patria*: Britanniarum Regnum  

**Officium**

*Officium*: member of the 57th Parliament of the United Kingdom, member of the 56th Parliament of the United Kingdom, member of the 55th Parliament of the United Kingdom, Member of the House of Lords, Minister of State for Pacific and the Environment  
*Munus*: politicus, editor, diurnarius, scriptor, ecologist  

**Consociatio**

*Factio*: Factio Conservativa  

**Familia**

*Genitores*: James Goldsmith; Lady Annabel Goldsmith  
*Coniunx*: Alice Rothschild  
*Proles*: Uma Goldsmith, Thyra Goldsmith, James Goldsmith, Dolly Goldsmith, Max Goldsmith, Edie Goldsmith  

Zac Goldsmith mense Maio 2010
**Zacharias Goldsmith**, praenominibus plenis *Frank Zacharias Robin* sed saepissime *Zac Goldsmith* nuncupatus (Londinii natus die 20 Ianuarii 1975), filius mercatoris Iacobi Goldsmith, alumnus apud Etonenses et politicus Britannicus, fuit ab anno 1997 diurnarius iuxta libellos *The Ecologist*. 

Sodalis factionis Conservativae, legatus apud parlamento Britannico munere populi viridarii Richmondiae functus est a die 6 Maii 2010 ad diem 25 Octobris 2016. Quo anno officium praefecti urbis Londinii maioris vano petivit, victore Sadiq Khan. Die 8 Iunii 2017 Saram Olney factionis liberalis democraticae quadraginta quinque suffragiis tantum superans legatus iterum factus est.

Nexus externi
-------------

* Zac Goldsmith pagina interretialis
* Pagina apud Parlamentum Britannicum
Assula RAM statica e clono Nintendo Entertainment System (2K × 8 bits).
Cellulae SRAM in circuitu integrato micromoderatoris STM32F103VGT6 per microscopium electronum visae. A societatae STMicroelectronics per rationem 180 nanometrorum fabricata.
Cellulae SRAM 180 nanometrorum in micromoderatore STM32F103VGT6, per microscopium opticum visum.
**Memoria volatilis statica** (Anglice *SRAM*) est genus memoriae semiconductrorum quae ad quodque bit coacervandum circuitu oppessulante bistabili (flipflop) utitur. Haec memoria remanentiam datorum habet,; sed volatilis iam est, sensu quotidiano, qui significat data ad ultimum evanesci cum memoria electricitate careat.

### Proprietates

Bona:

* Certitudo
* Parva electricitatis consumptio
* Simplicitas

Mala:

* Capacitas
* Pretium

Nexus interni
-------------

* Charta minuta
* Memoria fulgurea
* Memoria principalis
* Memoria volatilis dynamica
* Redintegratio memoriae

Notae
-----

1. ↑  Sergei Skorobogatov (Iunio 2002). *Low temperature data remanence in static RAM*. University of Cambridge, Computer Laboratory ,

Bibliographia
-------------

* Schulze, Jörg. 2005. *Konzepte siliziumbasierter MOS-Bauelemente.* Berolini: Springer. ISBN 3540234373.
* Tietze, Ulrich, et Christoph Schenk. 2002. *Halbleiter-Schaltungstechnik.* Ed. 12a. Berolini: Springer. ISBN 3540428496.
**Memoria volatilis**, sive **RAM** (acronymum e locutione Anglica *random access memory*), est volatilis computatri memoria ad legendum et scribendum dicatum. Quae memoria est instabilis, quia omnia signa et data quae ei insunt amittuntur cum energia electrica careat vel deficiat.

Cellulae memoriales
-------------------

Cellulae memoriales elementa computatri memoriae principales sunt. Singularis cellula circuitus electronicus unitatem modo singularem, bit vocata, accipit. Valoris "unum" onere electrico cellula ad *logice unum* ("1") ponatur, reponatur invicem ad logice nullum ("0"). Valor intra cellulam memorialem persistet donec onus electricum externum mutationem (ponere seu reponere) statūs imperat. Legente intra cellulam valor adipiscitur. Duo genera memoriarum nota sunt, DRAM et SRAM. 

|  |  |
| --- | --- |
| Cellulae DRAM transistrum FET cum condensatro continent. | Cellula SRAM cum sex transistrorum. |

Primus typus, D-RAM (de **d**yname), condensatris laborat. Onerante ac deonerante condensatrum cellulae istud valore "1" sive "0" sumitur. De natura, condensatri onus tardius defluit, ergo onus renovandi necesse est. Renovandi autem processu causa, DRAM magis oneris consumit, sed memoriā staticā SRAM memoriae densitas maior est. 

Altero in typo S-RAM (de **s**tatu), cellulis memorialibus multivibratorum bistabilium circuitus (*flip-flop*), transistrum effecti campi (*FET*) adhibentes, sunt. Pro eo, SRAM oneris consumptio electrici parva est, at densitas minor quoque.

Nexus interni
-------------

* Discus fixus
* ROM, contrarium

Notae
-----

1. ↑  John C. Traupman, *Conversational Latin for Oral Proficiency,* ed. tertia. p. 368; *Latin and English Dictionary,* ed. tertia (Novi Eboraci: Bantam Books, 2007), 633, s.v. *RAM.*

Bibliographia
-------------

* Commentarius de RAM ex *Encyclopaedia Britannica.*
**Mnesimachus** (Graece Μνησίμαχος), qui saeculo IV a.C.n. exeunte floruit, Antigoni Monophthalmi coaevus, fuit inter annos 323 et 301 a.C.n. huius regis sectator.

Inscriptio Mnesimachi
---------------------

Inscriptio quaedam, olim in templo Artemidis in urbe Sardium erecta, terras in planitie Lydiana Mnesimacho ab Antigono Monophthalmo saeculo IV a.C.n. exeunte datas refert; quas terras postea Mnesimachus, pecunia carente, templo ipso tradit. Chaereas quidam, aliter ignotus, de his terris quaestionem iuridicam conduxit. Ex inscriptione de terris aliis a sectatoribus Antigoni possessis legimus, inter quos Adrastus et Pytheus. Hic et Sagarius, Lydi ut videtur, chiliarchae in Lydia merebant.

Bibliographia
-------------

* "Prosopography of Antigonos's Friends and Subordinates" in Richard A. Billows, *Antigonos the One-Eyed and the Creation of the Hellenistic State* (Berkeley: University of California Press, 1990) no. 74, p. 405

De inscriptione Mnesimachi
* W. H. Buckler, D. M. Robinson, *Sardis VII: Greek and Latin Inscriptions, part 1: seasons 1910-1914* (Lugduni Batavorum, 1932) no. 1
* W. H. Buckler, D. M. Robinson, "Greek Inscriptions from Sardis" in *American Journal of Archaeology* vol. 16 (1912) pp. 12-82
* P. Debord, *Aspects sociaux et économiques de la vie réligieuse dans l'Anatolie gréco-romaine* (Lugduni Batavorum, 1982) appendix 5, pp. 244-251
* M. M. Austin, *The Hellenistic World from Alexander to the Roman Conquest* (Cantabrigiae, 1981) no. 181
**Detrectator militiae** est qui conscriptionem militiae recusat conscientiae vel religionis causa.

Commissum Iurum Humanorum Consociationis Nationum sententiam quae obiectores conscientiae Respublicae Coreanae admissit apud articulo XVIII Pactionis Internationalis de Iuribus Civilis et Politicis (ius libertatis religionis spondet) anno 2007.

Etiam Iudicium Europaeum pro Iuribus Humanis ius obiectoris conscientiae Turciae admissit apud Articulo III Conventiom Europaeam de Iuribus Humanis (servus, inhumanam vel degradantem tractationem prohibet) anno 2011. 

Et Charta iurum fundamentalium Unionis Europaeae ius ad detrectator militiae admissit.

Tamen civitates sunt quae ius obiectoris conscientiae non permittent et detrectores in carcero mittere possunt.

Notae
-----

1. ↑  Tuomo Pekkanen & Reijo Pitkäranta, *Lexicon hodiernae Latinitatis Finno-Latino-Finnicum*, sub voce *aseistakieltäytyjä*. Societas Litterarum Finnicarum, Helsinki, 2006; Livius (*Ab Urbe condita* 3.69) de *detrectatione militiae* loquitur.
2. ↑  Communicatio Nos.1312/2004 et 1322/2004
3. ↑  Charta iurum fundamentalium Unionis Europaeae, Articulus X, 2

Nexus interni
-------------

* Inviolentia
* Kang We-seok
* Libertas sentiendi
* Pax - Pacifismus
* Religiosa Amicorum Sodalitas
* Testes Iehovah
-2 *Latinitas huius rei dubia est. Corrige si potes. Vide {{latinitas}}.*

Insigne Tettingae
**Dettingen** *(Latine Tettinga)* est suburbium Sumelocennae in Badenia-Virtembergia.

Geographia
----------

Tettinga iacet in alta planitie sex chiliometra meridiem versus ab Summelocenna.

### Extentio

Superficies territorii Tettingae complet 962 hectara. Ita Tettinga superficiei magnitudine est maximum suburbium Sumelocennae.

Incolae
-------

Vicus habet 1783 incolās mense Ianuario MMVIII. 

### De religione

Cives Tettingae sunt praecipue catholici Romani.

Cultura et visenda
------------------

### Aedificia

* Ecclesia Sancti Dionysius

### Apparatūs canonicus

* Carnelevarium Alamannicum

Nexus externi
-------------

Pagina interretialis **(Germanice)**

Suburbia Sumelocennae hodierna

|  |  |
| --- | --- |
|  | Insigne Sumelocennae |
| Bad Niedernau • Baisingen • Bieringen • Dettingen • Eckenweiler • Ergenzingen • Frommenhausen • Hailfingen • Hemmendorf • Kiebingen • Obernau • Oberndorf • Schwalldorf • Seebronn • Weiler • Wendelsheim • Wurmlingen |
|  |
Wikidata Leudrum
Res apud Vicidata repertae:
*Civitas*: Italia  
*Locus*: 45°53′0″N 10°44′0″E  
*Numerus incolarum*: 5 292  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Libera Provincia Tridentina  

**Geographia**

*Superficies*: 156.39 chiliometrum quadratum  
*Territoria finitima*: Settaurum, Bondonum, Blesium Superius, Flavedum, Thionum, Magasia, Ripa, Nacus-Turbulae, Tremosinum, Burgus Laricium, Plebs de Bono-Pretium, Thennum, Limo (Langobardia), Burgus Clesis  

**Coniunctiones urbium**

*Urbes gemellae*: Buštěhrad, Müllheim, Příbram  

**Tabula aut despectus**

Leudrum: situsLeudrum: situs
Leudrum
**Leudrum** (-i, *n.*) (alia nomina: *Ledrum*) (Italiane: *Ledro*) est oppidum Italiae et municipium, in Regione Tridentino-Alta Athesia/Tirole Meridionali et in Provincia Libera Tridentina (*Tridentinum*) situm. Incolae *Leudrini*, *Leudrenses* appellantur
Municipium pertinet ad Communitatem Benacensem ac Leudrinam.

*Despectus in Leudrum*

Insigne
-------

* Municipium Italiae*Municipium Italiae*

Historia
--------

Municipium Leudrinum creatum est 13 Martii 2009, per coniunctionem infra municipia extincta Plebis Leudri, Betieccae, Vallis Concilii, Molinae Leudri, Tilliarni Superioris ac Tilliarni Inferioris.

Ecclesia Catholica Romana
-------------------------

* Archidioecesis Tridentina

Fractiones, vici et loci in municipio
-------------------------------------

### Municipia abrogata

* Plebs Leudri (alia nomina: Plebs Ledri), *Pieve di Ledro*,
* Betiecca (alia nomina: Becceca), *Bezzecca*,
* Vallis Concilii, *Concei*,
* Molina (Leudrum) (alia nomina: Molina Leudri), *Molina di Ledro*,
* Tilliarnum Superius, *Tiarno di Sopra*,
* Tilliarnum Inferius, *Tiarno di Sotto*,

### Loci

Nexus interni
-------------

* Tridentinum-Alta Athesia/Tirolis Meridionalis (*regio*)
* Provincia Libera Tridentina seu Tridentinum (*provincia* ac *terra*)
* Communitas Benacensis ac Leudrina (*communitas vallis*),
* Tridentum (*urbs*),
* Municipia iuncta Italiae,
* Municipium Italiae.

Notae
-----

1. ↑  Clerus et Diocesis Tridentina exeunte anno 1826
2. ↑  Nomi d'Italia - AAVV, De Agostini
3. ↑  Tovazzi Giangrisostomo OFM - NOTITIA ECCLESIARUM TRIDENTINAE CIVITATIS AC DIOECESIS

Nexus externi
-------------

* Pagina officialis


|  |  |
| --- | --- |
|  | **Vicimedia Communia** plura habent quae ad **Leudrum** spectant. |

Pinacotheca
-----------

* Collocatio communinatis vallis, quae pertinet ad municipio, in Provincia Libera Tridentina.Collocatio communinatis vallis, quae pertinet ad municipio, in Provincia Libera Tridentina.
Wikidata Burgus Nura
Res apud Vicidata repertae:
*Civitas*: Italia  
*Locus*: 44°46′42″N 9°36′31″E  
*Numerus incolarum*: 2 759  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Placentina  

**Geographia**

*Superficies*: 122.37 chiliometrum quadratum  
*Territoria finitima*: Caulum, Farini de Ulmo, Gropparellum, Molfaxum, Pons de Oleuo, Trivia, Vicunia  

**Tabula aut despectus**

Burgus Nura: situsBurgus Nura: situs
Burgus Nura
**Burgus Nura** (seu *Burgus Nure*, deinde *Betula*) (Italiane: *Bettola*) est oppidum Italiae et municipium, circiter 3 050 incolarum, in Provincia Placentina ac in Aemilia-Romania regione situm. Incolae *Betulenses* appellantur.

Insigne
-------

* Municipium Italiae*Municipium Italiae*

Praeclari cives
---------------

Burgi Nurae olim vixerunt aut nati sunt et hodie vivunt multi praeclari viri atque feminae, inter eos:

* Petrus Ludovicus Bersani, politicus italianus secretarius factionis Democraticae.

Vici
----

Bramaiano, Calenzano, Ebbio, Groppoducale, Leggio, Missano, Olmo, Padri, Pradello, Recesio, Revigozzo, Rigolo, Roncovero, Rossoreggio, San Bernardino, San Giovanni, Spettine, Vigolo, Villanova.

Loci
----

Badoni, Bellito, Bigotti, Bocito, Camminata, Casaleto, Case Camia, Castellana, Cordani, Costa, Costa Pradello, Forlini, Generesso, Grilli, Lugherzano, Maiolo, Montelana, Montesolio, Montosero, Murlo, Negri Olmo, Orlini, Padri Chiesa, Preventorio, Ronchi Revigozzo, San Boceto, Tollara, Vaio, Verogna, Vidonico, Zini.

Municipia finitima
------------------

Coli, Farini, Gropparello, Morfasso, Ponte dell'Olio, Travo, Vigolzone

Nexus interni
-------------

* Aemilia-Romania,
* Aemilia
* Provincia Placentina,
* Placentia.

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Betulae** spectant. |

Pinacotheca
-----------

* Collocatio finium Municipii Betulae in Provincia Placentina.Collocatio finium Municipii Betulae in Provincia Placentina.

Notae
-----
**Acidum glutamicum**  
**Glutamatum**| Cognitores |
| --- |
| *ChemSpider* | 591 |
| PubChem | 33032 |
| DrugBank | DB00142 |
| Natura chemica |
| Acidum glutamicum |
| Acidum glutamicum |
| Formula summarum | C5H9NO4 |
| Massa molaris | 147.130 g/mol |
|

**L-acidum glutamicum** (abbreviatura IUPAC:**Glu** vel **E**) est α-aminoacidum formulae chemicae HOOC-CH(NH2)-(CH2)2-COOH et simul unum aminoacidorum viginti formationis proteinorum in organismis. Forma iontibus onerata (sal acidi glutamici) **glutamatum** dicitur.

In organismo vivo acidum glutamicum munus neurotransmissoris est.

Natura chemica
--------------

Nomen IUPAC est acidum 2-amino-pentano-dioicum. 

* Glutamatum, sal acidi glutamici, electrice oneratum.Glutamatum, sal acidi glutamici, electrice oneratum.

Effectus in cerebro
-------------------

### Acidum glutamicum neurotransmissor

In cerebrum acidum glutamicum neurotransmissor principalis incitans abundat. In synapsibus neurotransmissor glutamatum in vesiculis accumulatus est. Cum impulsibus nervalibus glutamatum ex vesiculis *praesynapticis* in hiatum synapticum liberatur. 

Receptoria *postsynaptica* neuroni processoris moleculas glutamati neurotransmissoris accipiunt. Tria receptoria acidi glutamici notae sunt (NMDA, AMPA, kainati) sicuti transportatores in cellulis glialibus et neuronibus.

Transportatores speciales, nominibus *EAAT* et *VGLUT*, glutamatum liberum primum in cellulam glialem proprinquam absorbent, ab ea denique reabsorptio in cellulam neuronalem fit.

Substantiae antagonistae systematis glutamatergici *anti-glutamatergicae* nominantur (exemplum: memantinum).

### Toxicitas

In coniunctione quidem cum quibusque substantiis aliis acidum glutamicum damnum efficere potest.

Notae
-----

1. ↑  PubChem de acido glutamico.
2. ↑  Meldrum B. S. (2000). "Glutamate as a neurotransmitter in the brain: review of physiology and pathology". *The journal of nutrition* **130** (4S Suppl.): 1007S-15S
3. ↑  Clark I. A. Vissel B. (2016). "Excess cerebral TNF causing glutamate excitotoxicity rationalizes treatment of neurodegenerative diseases and neurogenic pain by anti-TNF agents". *Journal of neuroinflammation* **13** (1): 236

Nexus interni
-------------

* Neurotransmissor
* Receptorium glutamati
* Systema excitans reticulare ascendens

Nexus externi
-------------

* Fons nomini Latini **(Theodisce)**
Wikidata Burgus (Melita)
Res apud Vicidata repertae:Burgus (Melita): insigneBurgus (Melita): insigne
*Civitas*: Melita  
*Locus*: 35°53′17″N 14°31′21″E  
*Numerus incolarum*: 2 629  
Situs interretialis  
*Nomen officiale*: Birgu
**Geographia**

*Superficies*: 0.5 chiliometrum quadratum  

**Coniunctiones urbium**

*Urbes gemellae*: Torpetopolis  

**Tabula aut despectus**

Burgus (Melita): situsBurgus (Melita): situs
**Burgus** quae et **civitas victoriosa** nuncupatur, lingua Melitensi *il-Birgu*, est urbs insulae Melitae et rei publicae Melitensis, incolis 2 629 anno 2014.

Notae
-----

1. ↑  "reliquarum trium antiquissima est Burgus quae et ... civitas victoriosa dicitur" (p. 14 apud *Google Books*)
2. ↑  "parochus Civitatis Victoriosae" (p. 94 apud *Google Books*)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Burgum** spectant. |

|  |  |
| --- | --- |
|  | **Situs geographici et historici:** *Locus*: 35°53′17″N 14°31′21″E • *GeoNames* • Thesaurus Getty • *Facebook Places* • Encyclopædia Britannica |

Civitates vel urbes Melitae

Birmula • Burgus • Curmum • Medina • Rabbatum • Senglea • Siggeum • Valetta • Żabbar • Zebugum • Żejtun  

Civitas conspicua • humilissima • invicta • notabilis • picta • victoriosa  
Civitas Beland • civitas Ferdinand • civitas Hompesch • civitas Rohan • civitas Victoria

*Opus geopoliticum**Capsae cognatae:* Insulae Melitae
**Leucippus** (natus in Mileto circa saeculo V a.C.n.) fuit philosophus Graeciae antiquae.

Discipulus Zenois Eleatis et magister Democriti fuit. Doctrina sua de atomo non est determinismus sed fors et vacuum admissit apud Hermannum A. Deiels. Etiam Aristoteles de theoria sua citavit et Diogenes Laertius de vita Leucippo scripsit.

Notae
-----

1. ↑  "Τῶν ἀτόμων σωμάτων ἀπρονόητον καὶ τυχαίαν ἐχόντων τὴν κίνησιν συνεχῶς τε καὶ τάχιστα κινουμένων" ex *Die Fragmente der Vorsokratiker*, 24, 1, 1
2. ↑  "*Metaphysica*", Liber XII, VI, 9-1072.a
3. ↑  "*Vitae philosophiorum*", IX, 30

Nexus interni
-------------

* 5950 Leukippos

Philosophi ante Socratem

**Milesii** :
Thales Milesius ·
Anaximander ·
Anaximenes

**Pythagorei** :
Pythagoras ·
Alcmaeon ·
Philolaüs ·
Archytas ·
Timaeus Locrus

**Ephesius** :
Heraclitus — 
**Eleatae** :
Xenophanes ·
Parmenides ·
Zeno Eleates ·
Melissus

**Pluralistae** :
Anaxagoras ·
Empedocles — 
**Atomistae** :
Leucippus ·
Democritus

**Sophistae** :
Protagoras ·
Prodicus ·
Gorgias ·
Hippias ·
Critias ·
Antiphon

Diogenes Apolloniates

**Vide etiam** :
*Septem sapientium convivium* ·
*Die Fragmente der Vorsokratiker*
Variae milipedae

---

**Animalia** — Arthropoda

Subphylum : Myriapoda   
Classis : **Diplopoda**   
De Blainville *in* Gervais, 1844  
   
Palaeontologia

428–0 m.a.: Silurium inferius > Recens 
praeЄ







Є
O
S
D
C
P
T
I
K
Pg
N

Subdivisiones: Subclasses\*Polyxenida
* Chilognatha
* Arthropleuridea (exstincta)

**Diplopoda** (a Graeco: διπλόος 'duplex' et πούς 'pes'), vulgo **milipedae** appellata, sunt classis arthropodum, quae habent duo paria crurum articulatorum in plerisque corporis segmentis, quoque segmento ex duobus segmentis coniunctis formato. Pleraque diplopoda longa corpora habent, cylindrata aut plana, quibus sunt plus quam viginti segmenta, quamquam Oniscomorpha sunt breviora et se in pilas volvere possunt. Praeter nomen, nulla milipeda nota mille pedibus gloriari potest; maximum pedum numerum, 750, habet species *Illacme plenipes*. Hodie fere 12 000 species notae sunt, in sedecim ordines et circiter 140 familias divisae; itaque Diplopoda sunt maxima classis Myriapodum, subphyli quod etiam centipedas aliasque bestiolas multipedes comprehendit.

In antiquitate
--------------

Vocabulum *milipeda* (vel *millepeda*) in Plinii *Naturali historia* reperitur; non autem Diplopoda, sed erucas Lepidopterorum vel Oniscidea describere videtur:

> milipeda, ab aliis centipeda aut multipeda dicta, animal est e vermibus terrae, pilosum, multis pedibus arcuatim repens tactuque contrahens se; oniscon Graeci vocant, alii iulon. efficacem narrant ad aurium dolores in cortice Punici mali decoctum et porri suco. addunt et rosaceum et in alteram aurem infundunt.
> 
>

Notae
-----

1. ↑  Interpretatio Bostock et Riley (1855), 29.39, nota 4.
2. ↑  Plin. Sen. *Naturalis Historia* 29.136.

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life • WoRMS: Marine Species • Fossilworks |

* De Diplopodis apud Animal Diversity Web **(Anglice)**
*Malus sikkimensis*

---

**Plantae** — Magnoliophyta

Classis : Magnoliopsida   
Ordo : Rosales   
Familia : Rosaceae   
Subfamilia : **Maloideae**   
C.Weber  
   
Subdivisiones: Typus*Malus* Mill.

**Maloideae** fuerunt subfamilia Rosacearum, sic a Claudio Weber anno 1964 appellata et a nonnullis botanistis etiam hodie usitata. Idem fere grex plantarum olim in subfamilia **Pomoidearum** (peius appellata) auctore Jussieu constitutus erat, mox in familia **Malacearum** auctore Small aut **Pomacearum** Lindley erecta. Nuper ex inquisitionibus geneticis molecularibus constat hunc gregem (quem Weber recentius in subfamilia Maloidearum comprehenderat) una cum Prunoideis e subfamilia Spiraeoidearum evenisse, igitur inter hanc subfamiliam in subtribu Pyrinis (auctore Du Mortier sub nomine Pyrearum olim statuto) et tribu Pyrearum (Baillon) separandum esse.

Haec genera a principio subfamiliae Maloideis attributa sunt, hodie subtribui Pyrinis:

* *Amelanchier*
* *Aronia*
* *Chaenomeles*
* *Chamaemeles*
* *Cotoneaster*
* *Crataegus*
* *Cydonia*
* *Dichotomanthes*
* *Docynia*
* *Docyniopsis*
* *Eriobotrya*
* *Eriolobus*
* *Hesperomeles*
* *Heteromeles*
* *Malacomeles*
* *Malus*
* *Mespilus*
* *Osteomeles*
* *Peraphyllum*
* *Photinia*
* *Pseudocydonia*
* *Pyracantha*
* *Pyrus*
* *Rhaphiolepis*
* *Sorbus*

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Maloideas** spectant. |

* *Indices Nominum Supragenericorum Plantarum Vascularium*

Bibliographia
-------------

* B. C. J. Du Mortier, *Fl. Belg.* (1827) p. 92
* J. Small in *Fl. S.E. U.S.* (1903) p. 529
* C. Weber in *Journal of the Arnold Arboretum* vol. 45 (1964) p. 164
**Animalia** — Chordata

Classis : Reptilia   
Ordo : Saurischia   
Subordo : Sauropodomorpha   
Infraordo : Sauropoda   
Familia : Diplodocidae   
Genus : ***Diplodocus***   
Marsh, 1878  
   
Palaeontologia

163–145 m.a.: Iurassicum superius 
praeЄ







Є
O
S
D
C
P
T
I
K
Pg
N

Subdivisiones: Species\* *D. longus* Marsh, 1878 (species typica)
* *D. carnegiei* Hatcher, 1901
* *D. hayi* Holland, 1924
* *D. hallorum* (Gillette, 1991)

***Diplodocus*** (e verbis Graecis διπλόος *diploos* "duplex" et δοκός *dokos* "tignum") est genus Dinosaurii Sauropodis quod periodo Iurassica superiore in America septentrionale habitabat. Fossilia speciei typicae, D. longus inventa sunt primum in 1878 a Samuele Wendell Williston.

Nexus externi
-------------

|  |  |
| --- | --- |
|  | **Situs scientifici:**  • Biodiversity • Fossilworks |

|  |  |
| --- | --- |
|  | Vide **"*Diplodocum*"** apud **Vicispecies**. |


|  |  |
| --- | --- |
|  | **Vicimedia Communia** plura habent quae ad ***Diplodocum*** spectant. |
**Biarnius Heriulvi filius** sive **Byarnus** (Tabula Vinilandana), lingua Islandica antiqua *Bjarni Herjólfsson*, explorator Nordicus, primus Europaeus qui continentem Americam Septentrionalem viderit esse creditur. Ventis procellosis avectus, breves colles silvis contectos a solis occasu conspexit. Cum terra illa hospitabilis videretur, cupiebat in cursum suum redire, neque igitur terrenam illam exploravit. Quae vidisset et in Groenlandiaet in Norvegia nuntiavit, nemini autem studium movens.

Decem autem post annis, Leivus Erici filius fabulas Biarnii serias esse duxit, et profectus est terram illam incognitam invenire. Eventum huius investigationis creditur a nonnullis esse colonia nordica Ansae Pratensi in Terra Nova. Hoc est primum conamen Europaeum in Americis ut incubarent (excepta Groenlandia).

Bibliographia
-------------

* Tryggvi J. Oleson, *Early Voyages and Northern Approaches 1000-1632*. Novi Eboraci: Oxford University Press, 1968

Nexus interni
-------------

* Vinlandia
Wikidata Russ Kun
Res apud Vicidata repertae:Russ Kun: imagoRuss Kun: imago
*Nativitas*: 8 Septembris 1975;   
*Patria*: Nauru  

**Officium**

*Officium*: Deputy Minister for Nauru Port Authority, Deputy Minister for Finance and Sustainable Development, President of Nauru, Minister for Justice & Border Control, Minister for Home Affairs, Minister for Foreign Affairs, Minister for Land Management, Minister for Multicultural Affairs, Minister for Nauru Emergency Services, Minister for Nauru Police Force, Minister for People Living with Disabilities, Minister for Public Service, Minister for Women, Member of the Parliament of Nauru  
*Munus*: politicus  

**Russ Kun**, vulgo plene *Russ Joseph Kun* (die 8 Septembris 1975 natus), est politicus Nauruensis. Ab anno fere 2005 iuxta ministerium commercii operam dedit. A die 11 Iunii 2013 legatus est parlamento Nauruensi pro circulo Ubenide. Ab anno 2019, praeside Lionello Aingimea, minister vicarius a vectigalibus, portubus, peregrinatione, patrimonio meruit. Comitibus die 24 Septembris 2022 habitis, legatis undeviginti rite electis, Russ Kun solus se ad officium praesidis proposuit: cui statim electus die 29 eiusdem mensis inductus est.

Ministeria rerum externarum, vigilium, iustitiae sibi reservavit. Ministris Stephano Hunt vectigalia, Wanani Dowiyogo piscatum, Timotheo Ioanni Ika valetudinem, Rennier Gadabu circumiectum et mutationem climatis, Ricardo Hyde Menk eruditionem, Pyon Deiye informationem confidit.

Nexus externi
-------------

* "Nauru's new President takes oath" (29 September 2022) apud *RNZ*
* Pita Ligaiula, "Russ Kun elected Nauru president unopposed" (28 Septembris 2022) apud *PINA*

Praesides Nauru

|  |  |
| --- | --- |
|  |  |
| Hammer DeRoburt • Bernardus Dowiyogo • Lagumot Harris • Hammer DeRoburt • Kennan Adeang • Hammer DeRoburt • Kennan Adeang • Hammer DeRoburt • Kenos Aroi • Bernardus Dowiyogo • Lagumot Harris • Bernardus Dowiyogo • Kennan Adeang • Ruben Kun • Kinza Clodumar • Bernardus Dowiyogo • Renatus Harris • Bernardus Dowiyogo • Renatus Harris • Bernardus Dowiyogo • Renatus Harris • Bernardus Dowiyogo • Derog Gioura • Ludovicus Scotty • Renatus Harris • Ludovicus Scotty • Marcus Stephen • Fridericus Pitcher • Sprent Dabwido • Baron Waqa • Lionellus Aingimea • Russ Kun
*Opus geopoliticum • Duces civitatum Australianarum et Pacificarum hodiernarum* |
|  |
**Tharsis** (Hebraice תַּרְשִׁרשׁ), secundum librum Biblicum I Regum, fuit regio quaedam maritima. Rex Salomon classem "navium Tharsis" habebat quae "per mare cum classe Hiram semel per tres annos redibat deferens aurum et argentum et ebur et simias et pavos. Magnificatus est ergo rex Salomon super omnes reges terrae divitiis et sapientia." In Prophetia Ezechielis Tharsis, urbs negotiatrix, Tyriis "argentum, ferrum, stannum plumbumque" praebuit. In Libro Genesi Tharsis inter filios Iavan et nepotes Iapheth enumeratus est (fratribus Elisa, Cetthim et Rodanim); inter gentes Europaeos igitur, Graecis seu cognatos seu cognitos, Tharsis reperiri debet. Hi libri fortasse saeculis VI et V a.C.n. compositi sunt.

Scriptoribus posterioribus Tharsis fuit regio longinqua, sed directione omnino ignota, per mare accessa. In libro II Chronicorum naves Solomonis, in quibus ibant servi regis Hiram, ex ipsa regione Tharsis reportabant "semel in annis tribus ... aurum et argentum et ebur et simias et pavos". In libro Ionae Ionas navigationem Maris Nostri incepit: "Et surrexit Ionas, ut fugeret in Tharsis a facie Domini; et descendit Ioppen et invenit navem euntem in Tharsis et dedit naulum eius et descendit in eam, ut iret cum eis in Tharsis a facie Domini. Dominus autem misit ventum magnum in mare, et facta est tempestas magna in mari, et navis periclitabatur conteri."

Antiqua civitas seu regio Tartessus in Hispania meridionali sita, contemporaneis Herodoti notissima et ab Herodoto ipso descripta, saeculo XX ab archaeologos rursus reperta est: ibi a saeculo fere VIII usque ad V a.C.n. Phoenices mercatores crebriter iter faciebant. Hodie igitur, paucis eruditus etiamnunc identificationem Tarsi Ciliciae praeferentibus, satis constat Tharsis scriptorum Hebraeicorum idem fuisse ac Tartessus Graecorum.

Notae
-----

1. ↑  Liber I Regum 10.22-23
2. ↑  Prophetia Ezechielis 27.12
3. ↑  Genesis 1.4, cf. I Chronicorum 1.7
4. ↑  Liber II Chronicorum 9.21
5. ↑  Prophetia Ionae 1.3-4
6. ↑  Javier G. Chamorro, "Survey of Archaeological Research on Tartessos" in *American Journal of Archaeology* vol. 91 (1987) pp. 197-232

Nexus externi
-------------

* "Tarshish" in *Jewish Encyclopedia* (Novi Eboraci: Funk & Wagnalls, 1901-1906) textus
Ubi haec provincia sita est 
**Leyte Septemtrionalis** est Philippinarum provincia 1,724,679 incolarum (anno 2015) in regione Cagayan Valley et insulae Leyte septemtrionale sita. Caput civitas urbs Taclobana est. Plerumque incolarum stirpe Cebuano et Warayeno sunt. Historiae nomen Philippinarum "las islas Felipenas" nuncupatum ab hibero exploratore Ruy Lopez de Villalobos ad honorem Principem Philippi Hispaniarum referre solet ad insulam Leyte et Samar tantum dum accepta fuisset, referat totium archipelagum.

Geographia
----------

Provincia Leyte Septemtrionalis est politice divisa in quadraginta municipia et tres urbes.

### Urbs

* Baybay
* Ormoc
* Taclobana - caput

### Municipia

Provincia Leyte Septemtrionalis infras municipia habet.

* Abuyog
* Alangalang
* Albuera
* Babatngon
* Barugo
* Bato
* Burauen
* Calubian
* Capoocan
* Carigara
* Dagami
* Dulag
* Hilongos
* Hindang
* Inopacan
* Isabel
* Jaro
* Javier
* Julita
* Kananga
* La Paz
* Leyte
* MacArthur
* Mahaplag
* Matag-ob
* Matalom
* Mayorga
* Merida
* Palo
* Palompon
* Pastrana
* Sancta Fides
* Sancti Isidorus
* Sancti Michael
* Tabango
* Tabontabon
* Tanauan
* Tolosa
* Tunga
* Villaba

Pinacotheca
-----------

* Typhon Haiyan in Octubris, 2013.Typhon Haiyan in Octubris, 2013.
* Insignia.Insignia.
* Monumentum Pambujan.Monumentum Pambujan.

Bibliographia
-------------

* Commentarius ex situ dicionis Leytensis Septemtronalis
* Alius situs dicionis Leytensis Septemtrionalis

  

 Eget haec commentatio nexum Wikidata. Quem adde si potes.
*Vide etiam paginam discretivam:* Media (discretiva)


Wikidata Bezirk Mitte (regio Berolinensis)
Res apud Vicidata repertae:Bezirk Mitte (regio Berolinensis): insigneBezirk Mitte (regio Berolinensis): insigne
*Civitas*: Germania  
*Locus*: 52°31′0″N 13°22′0″E  
*Numerus incolarum*: 385 748  
https://www.berlin.de/ba-mitte/ Situs interretialis  

**Gestio**

*Praefectus*: Stefanie Remlinger  
*Procuratio superior*: Berolinum  

**Geographia**

*Superficies*: 39.5 chiliometrum quadratum  
*Regiones urbanae*: Media vetus, Moabit, Hansa quarter, Tiergarten, Wedding, Gesundbrunnen  
*Territoria finitima*: Carolaeburgum-Wilmersdorfium, Vicus Templi-Mons Amoenus, Lucus Fridericianus-Mons Crucis, Pancovium, Rennicidorfium  

**Coniunctiones urbium**

*Urbes gemellae*: Osaka Orientalis, Schwalm-Eder-Kreis, Bottorpium, Cassala, Holon, Shinjuku, Tsuwano, Turcundium, Budapest District VI, Circulus administrativus medius (Moscua), Pera, Lahn-Dill-Kreis, Hammona, Drøbak, Chaoyang  

**Tabula aut despectus**

Bezirk Mitte (regio Berolinensis): situsBezirk Mitte (regio Berolinensis): situs
Ecclesia cathedralis protestantium – *Berliner Dom*
***Bezirk Mitte*** vel Latine **Media Regio** prima ex duodecim regionibus Berolinensibus est in media civitate sita ut nomen indicat.

Paene omnia instituta quae sedem Berolini habent Mediae habent velut Senatus Foederalis Germaniae, Consilium Foederale Germaniae, Gubernatio Foederalis Germaniae et plurimae legationum extranearum.

Vici Mediae
-----------

Regio tota divisa est in vicos sex.

* Media vetus
* Fons Saluber
* Vedingius
* Moabitum
* Hortus Bestiarum
* Vicus Hanseaticus

Pinacotheca
-----------

* Via portalis - Torstraße in Media VetereVia portalis - *Torstraße* in Media Vetere
* basis cbasis c

Nota
----

1. ↑  Caelestis Eichenseer in fasciculo 166 Vocis Latinae anni 2006 vocabulum fontis medicati proponit.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Mediam regionem** spectant. |

  

Regiones Berolini

|  |  |
| --- | --- |
|  | Insigne Berolini |
| I Media · II Lucus Fridericianus-Mons Crucis · III Pancovium · IV Carolaeburgum-Wilmersdorfium · V Spandavia · VI Stegelicium-Zelendorfium · VII Vicus Templi-Mons Amoenus · VIII Nova Colonia · IX Treptovia-Copenicum · X Dens Martis-Hellersdorfium · XI Mons Lucis · XII Rennicidorfium |
|  |
Una ex insulis avium prope lacum Kukunor
**Lacus Kukunor** vel **lacus Qinghai** est maximus lacus in Sinis, lacus salsus in provinciae Qinghaiensi rei publicae popularis Sinarum.

De nomine
---------

*Kukunor* nomen de Mongolico *Хөх нуур (Khekh nuur)* derivatum est, *Qinghai* de Sinico 青海, *Qinghai hu*; Thibetane lacus མཚོ་སྔོན་པོ་, *Mtsho Sngon-po* appellatur, et omnia tria nomina *mare Callainum* vel *lacum Callainum* significant.

Tabula saeculi septimi decimi, in qua flumen Flavum e Kukunore fluit

Descriptio
----------

Lacus in planitie elata Kukunorensi situs est, ubi viginti tria flumina in Kukunor inflluunt, quorum maximum *Bùhā Hé* delta magnum facit. Nullum flumen aquas Kukunoris aufert et salsus lacus est (quamvis chartographi Europaei saeculo XVII putabant flumen Flavum e Kukunore oriri).

Area lacus 4200 chiliometrorum quadratorum est, altitudo maxima 38 meta. Aequor Kukunoris 3205 metra supra aequor maris est.

Exploratio
----------

Nicolaus Przewalski anno 1872 lacum visitavit.

Notae
-----

1. ↑  Anzeiger der Akademie der Wissenschaften in Krakau: Mathematisch-Naturwissenschaftliche Klasse; 1904, pp. 209, 211, 212.
2. ↑  Videas de nomine provinciae.

Bibliographia
-------------

* Buffetrille, Katia. 1994. "The Blue Lake of Amdo and Its Island: Legends and Pilgrimage Guide." *The Tibet Journal* 19 (Hiems).
* Gruschke, Andreas. 2001. "The Realm of Sacred Lake Kokonor." *The Cultural Monuments of Tibet's Outer Provinces, Vol. I: The Qinghai Part of Amdo.* Bangkok: White Lotus Press. ISBN 974-7534-59-2 .

Nexus externi
-------------

|  |  |
| --- | --- |
|  | **Situs geographici et historici:** *Locus*: 37°0′0″N 100°0′0″E • *OpenStreetMap* • *GeoNames* • Store norske Lexikon • Большая российская энциклопедия • Encyclopædia Britannica |
Lacus Huronum (caeruleus berolinus pictus) et ceteri Lacus Magni
**Lacus Huronum** est unus e lacubus magnis in Michigania et Ontarione.

Pactio Magnorum Lacuum
----------------------

Anno 2005, civitates Magnorum Lacuum Ohium, Michigania, Novum Eboracum, Pennsilvania, Illinoesia, Indiana, Visconsinia, et Minnesota, et Ontario provincia Canadiensis Pactionem Sustinendarum Opum Aquariarum Magnorum Lacuum et Pelvis Fluminis Sancti Laurentii (*Great Lakes–St. Lawrence River Basin Sustainable Water Resources Compact*) sanxerunt, quam Praeses Georgius W. Bush legem mense Septembri 2008 fecit. Pactio, ratio internationalium iurum aquariorum gerendorum a Consilio Magnorum Lacuum (*Great Lakes Commission*), deductionem aquae ex Magnis Lacubus ad civitates remotas obstare intendit, et normas usurpandi conservandique praescribit. Ambae maiores factiones politicae pactionem fulciunt, a Senatore Georgio Voinovich (R-OH) et Gubernatore Jennifer Granholm (D-MI) promotae, sed ob siccitates frequentis et paucitatem aquae, populo in civitatibus meridio-occidentalibus Civitatum Foederatarum non grata est.

Notae
-----

1. ↑  "Lacus Magnus Huronum, *le grand Lac des Hurons*, aliàs Mare Dulce Huronum": Ioannes Luyts(de), *Introductio ad geographiam novam et veterem* (1692) (p. 701 apud *Google Books*); "Huronum Lacus, Huronum Mare Dulce": *Dictionnaire géographique universel* (1701) (p. 533 apud *Google Books*)

Nexus externus
--------------


|  |  |
| --- | --- |
|  | **Vicimedia Communia** plura habent quae ad **lacum Huronum** spectant. |

Magni lacus Americae septentrionalis

Lacus Ilinorum • Lacus Superior • Lacus Huronum • Lacus Erieus • Lacus Ontarius

*Opus geopoliticum*
Ecclesia saec. XIX in Prulliano restituto aedificata
**Prullianum**, vulgo *Prouille* vel *Prouilhe*, fuit locus domús antiquissimi Dominicanorum, iam ante Ordinem constitutum conditi. Fuit vicus parvus Occitaniae inter Fanum Iovis et Bram (praefecturae hodiernae Atacis) paene habitatus; ibi suadente episcopo Tolosano Fulcone missionarii Didacus et Dominicus Oxomenses domum anno sive 1206 exeunte sive 1207 ineunte posuerunt ecclesiamque ruinosam restituere coeperunt ubi praedicatores religionem Catholicam urgere possent haereticosque Catharos ad fidem reducerent. Raimundus Berengarius Narbonensis archiepiscopus vectigalia ecclesiae S. Martini ad Limosum concedit, Fulco vectigalia Prulliana, sed Simon V de Monteforti alia emolumenta varia.

Bibliographia
-------------

* Antonin Danzas, *Études sur les temps primitifs de l'Ordre de Saint Dominique: le bienheureux Jourdain de Saxe*. Pictavii: Oudin, 1873-1877. 4 vols 1 2 3 4 (vide vol. 4 ad init.)
* Jean Guiraud, ed. *Cartulaire de Notre-Dame de Prouille*. 2 voll. Lutetiae: Picard, 1907 vol. 1 vol. 2
* M.-H. Vicaire; Kathleen Pond, interpr. *Saint Dominic and his times*. Londinii: Darton, Longman and Todd, 1964
* M.-H. Vicaire, "La naissance de Sainte-Marie de Prouille" in Pierre Mandonnet, *Saint Dominique: l'idée, l'homme et l'oeuvre* (Lutetiae: Desclée De Brouwer, 1938) vol. 1 pp. 99–114

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Prullianum** spectant. |

* "Prouilhe" apud situm Dominicanorum Tolosanorum
Wikidata Michael Koivu
Res apud Vicidata repertae:Michael Koivu: imagoMichael Koivu: imago
*Nativitas*: 12 Martii 1983; Aboa  
*Patria*: Finnia  
*Nomen nativum*: Mikko Sakari Koivu
**Officium**

*Munus*: ice hockey player  

**Familia**

*Genitores*: Jukka Koivu;   

Koivu vestem Minnesota Wild turmae indutus.
**Michael Koivu** est lusor alsulegiae glacialis Finnicus, qui pro Minnesota Wild turma in National Hockey League ludit. Ab anno 2000 usque ad annum 2004 lusor *TPS* turmae Aboensis fuit in Liiga foedere Finnico, donec anno 2004 in Civitates Foederatas Americae commigravit, ut ibi luderet. Inde ab anno 2005 in Minnesota Wild ludit, et ab anno 2009 capitaneus turmae est. Anno 2011 grex nationalis Finnicus, cui Koivu praeerat, in certaminibus mundanis victoriam reportavit.

*Saku Koivu* frater eius natu maior etiam lusor alsulegiae pristinus est.

Notae
-----

1. ↑  Rerum status mense Ianuario 2018.

Nexus externi
-------------

* Koivu apud eliteproscpects.com **(Anglice)**
* Koivu apud www.hockeydb.com **(Anglice)**
Lacus Ladoga
*Vide etiam paginam discretivam:* Ladoga (discretiva)

**Ladoga**  (Russice Ладога; Carelice *Luadogu*; Finnice *Laatokka*), seu **Lacus Ladoganus** (Russice Ладожское озеро, tr. *Ladožskoe ozero*), est lacus in septentrio-occidente Russiae (in re publica Carelia et regione Leninopolitana terrae illius), Europae amplissimus. Isthmo Carelico a sinu Finnico maris Baltici Ladoga separata est.

Area huius lacus est 17,7 milia chm2, seu 18,4 milia chm2 cum area insularum. Longitudo 219 chm, latitudo mediocris 83 chm est. Profunditas mediocris 51 m, profunditas maxima (in parte septentrionali) 230 metra est. Volumen aquae in lacu est circa 908 chm3.

Multa flumina in Ladogam defluunt, quorum maxima sunt Volchova, aquam lacus Ilmeni ferens; Svir aquis Onegae lacus et *Vuoksi* aquis Saimaae lacus Ladogam augent. Sola Neva flumen (in sinum Finnicum effunditur) e lacu effluit. Canalis Ladogensis secundum ripam lacus meridionalem it.

Ladogae despectus (Michaelis Clodt(ru) pictura)
Insulae circa 660 Ladogae sunt, quarum notissimae Balaamicae. Pars Ladogae septentrionalis *skär* archipelagis occupata est.

Urbes in litore Ladogensi maximae sunt Schlusselburgum in fonte Nevae situm, Nova Ladoga in ostio Volchovae, Corela in litore occidentali et Olonicia haud longe a litore occidentali.

Hic lacus tempore antiquo Nevo vocabatur; appellatio hodierna (de nomine urbis Ladogae) e saeculo tredecimo in usu est.

Notae
-----

1. ↑  I. Hofmannus, *Lexicon Universale*, T.2. p. 733
2. ↑  C. Egger, *Lexicon nominum locorum*, p. 172[*nexus deficit*].
3. ↑  Ioannis Martinov *Annus ecclesiasticus Graeco-Slavicus*, Bruxellis 1863, p. 163. (Textus apud *Google Books*)

Nexus interni
-------------

* Monasterium Balaamicum

Nexus externi
-------------

|  |  |
| --- | --- |
|  | **Situs geographici et historici:** *Locus*: 60°50′34″N 31°27′35″E • *OpenStreetMap* • Store norske Lexikon • Большая российская энциклопедия • Encyclopædia Britannica |


|  |  |
| --- | --- |
|  | **Vicimedia Communia** plura habent quae ad **lacum Ladogam** spectant. |

* Pagina de lacu Ladogano *Encyclopaediae Sovieticae Magnae* editionis tertiae **(Russice)**